UBVA | Gratis kurser om ophavsret for biblioteker 2020
16 jan Gratis kurser om ophavsret for biblioteker 2020
Bibliotekerne har ophavsretten tæt inde på livet. Og den får større og større betydning, jo mere digital verden bliver. Før i tiden var den primære biblioteksopgave at låne bøger ud. Det var der ikke ret meget ophavsret i. Men i den digitale tidsalder skal bibliotekerne meget mere. Og det skaber ophavsretlige problemer.
Må man kopiere materiale med henblik på udlån og sende låneren en digital fil?
Må man stille kopimaskiner og scanningsudstyr til rådighed for lånerne?
Må biblioteker fremstille kopier af fx gamle eller skrøbelige bøger og udlåne kopierne i stedet for de rigtige bøger?
Få svar på dem, og flere til, på UBVAs kursus om Ophavsret for biblioteker. Kurset arrangeres i samarbejde med Bibliotekarforbundet.
Lærerne på UBVAs kurser er førende specialister i ophavsret.
I første halvdel af 2020 afholder vi 2 bibliotekskurser:
Fredag den 17. januar – tilmeld dig her.
Fredag den 13. marts – tilmeld dig her.
Sted: Akademikerne, Nørre Voldgade 29, 1358 København
Ud over bibliotekskurserne holder UBVA også en række andre kurser, som måske kan have din interesse. Blandt andet holder vi særlige kurser om databaser og licenskontrakter. Læs mere her på www.ubva.dk under punktet “Gratis kurser”.
Du kan få løbende information om UBVAs forskellige kursustilbud ved at tilmelde dig UBVAs nyhedsbrev.